Forsiden / / Autismepilot til skoleområdet
Autismepilot Skole
De seneste år har vi oplevet et stigende antal henvendelser fra medarbejdere på folke- og specialskoler, STU og lignende, som ønsker opkvalificering på autismeområdet. Derfor har vi udviklet en Autismepilot, som er særligt målrettet fagfolk, der samarbejder med autistiske børn og unge i folkeskolen, SFO’en eller på specialskole med elever, der har autisme.
Udviklingen af Autismepilot Skole er sket i et samspil med autismetilbuddet på Skolen på Sønderager i Herning.
Autismepilot Skole giver dig et solidt grundlag af kompetencer indenfor:
Grundlæggende autismeviden, metoder og redskaber
På Autismepilot Skole bliver deltagerne undervist i grundlæggende autismeviden og får præsenteret en række metoder og redskaber, som har vist sig virksomme i samarbejdet med autistiske elever. Formålet er, at flere autistiske elever skal opleve at blive mødt af professionelle med indsigt, forståelse og nysgerrighed. Undervisningen veksler mellem teori, videoklip og praksisøvelser, hvor deltagernes viden fra egen praksis bliver sat i spil. Arbejdet med implementering bliver understøttet af praksisopgaver og feedback.
Derudover får deltagerne rig mulighed for at drøfte udfordringer fra egen praksis med andre fagfolk fra skoleområdet og underviserne på Autismepiloten.
Det forventede tidsforbrug er ca. 85 timer fordelt på undervisningsdage, praksisopgaver samt- skriftlig og personlig feedback fra vores undervisere.
Opbygning og moduler på Autismepilot Skole
Praksisopgave 1 er at foretage og nedskrive en observation uden tolkning.
Modul 2: Teorier om autisme
På modul 2 stiller vi skarpt på nogle af de bredt anerkendte teorier, der forsøger at forklare autisme. Inden gennemgang af teorierne diskuterer vi, hvad viden er og hvad vi kan bruge (og ikke bruge) teorier til.
Vi gennemgår tre kognitive teorier om autisme: “Theory of Mind”, “Weak Central Coherence” og “Eksekutive vanskeligheder” samt teorien om “Anderledes sensoriske oplevelser”.
Derudover giver vi en kort introduktion til andre teorier, herunder teorien om autisme som kontekstblindhed.
Praksisopgave 2 er at foretage og nedskrive en observation og herefter overveje om dele af den observerede adfærd kan forklares vha. de præsenterede teorier.
Modul 3 er gennemgående et refleksionsmodul med fokus på grundlaget for samarbejdet. På modulet drøfter vi forskellige perspektiver, som har betydning for det professionelle samarbejde med autistiske elever.
Vi indleder dagen med fokus den rolle organisation, værdigrundlag og menneskesyn spiller i forhold til undervisning af autistiske elever. Dernæst drøfter vi den professionelle relationer, herunder begreber som forforståelse, ansvar og magt.
Til sidst på modulet stiller vi skarpt på motivation og ressourcer, som er et gennemgående tema på Autismepiloten. Vi introducerer deltagerne for redskaber til at undersøge motivation og ressourcer hos de elever, de samarbejder med.
Praksisopgave 3 er at foretage en motivations- og ressourceundersøgelse for en autistisk elev.
Formålet er at udfordre egne forforståelser og fornemmelser via struktureret vidensindsamling og refleksion over dette, således indsatsen bliver baseret på det enkelte menneskes unikke forudsætninger og funktionsniveau. Vi introducerer og drøfter analyse- og observationsredskaber, og undersøger hvorledes disse kan bruges i samarbejdet med netop den målgruppe deltagerne hver især samarbejder med.
Praksisopgave 4 er at foretage en færdighedsvurdering eller en registrering for – og gerne i samarbejde med – en autistisk elev. Ud fra denne dataindsamling er opgaven at opstille en eller flere hypoteser omkring den adfærd, der er blevet undersøgt.
Formålet er, at deltagerne får kendskab til en række metoder og redskaber, og bliver i stand til at reflektere over og begrunde metodevalg ift. det konkrete samarbejde med en autistisk elev. Vi præsenterer ingen metoder eller redskaber som ”rigtige”, men fokuserer på det vigtige i, at metoden baserer sig på elevens forudsætninger og funktionsniveau.
Modul 6: Indefra-perspektivet
Modul 7: At skabe rammer for udvikling (Den pædagogiske procesmodel)
Autismepilotuddannelsen på skoleområdet: 15.000,- pr. person (eksl. moms). Prisen er inkl. undervisningsmateriale og forplejning på undervisningsmodulerne.